WICE บวก 5% โบรกคาดกำไรปี 65 “นิวไฮ” ต่อเนื่อง รับส่งออกแกร่ง เคาะเป้า 22.10 บ.
WICE บวก 5% โบรกคาดกำไรปี 65 “นิวไฮ” ต่อเนื่อง สอดคล้องกับภาพการส่งออกของไทยที่เติบโตได้แข็งแกร่ง จากเส้นทางขนส่งหลักทั้งสหรัฐฯ จีน เติบโตดี เคาะเป้า 22.10 บ.
1 มี.ค. 2565

ผู้สื่อข่าวรายงานว่าวันนี้ (1 มี.ค. 2565) ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ณ เวลา 14:46 น. อยู่ที่ระดับ 20.30 บาท เพิ่มขึ้น 1.00 บาท หรือ 5.18% โดยทำจุดสูงสุดที่ 20.70 บาท และทำจุดต่ำสุดที่ 19.70 บาท ด้วยมูลค่าการซื้อขาย 214.92 ล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (1 มี.ค. 2565) ว่า คาดแนวโน้มกำไรปี 2565 ยังคงเดินหน้าทำจุดสูงสุดใหม่ต่อเนื่อง สอดคล้องกับภาพการส่งออกของไทยที่เติบโตได้แข็งแกร่ง จากเส้นทางขนส่งหลักทั้งสหรัฐฯ จีน เติบโตดี ผสานการเตรียม spin-off บ.ลูก ที่ทำธุรกิจ Cross boarder เข้าตลาดฯ ปลดล็อคมูลค่าในปีนี้ ราคาเป้าหมาย 22.10 บาท